Author: spano
Company: Úrad Vlády SR

Predkladacia správa

Správa o činnosti Protimonopolného úradu Slovenskej republiky za rok 2003 sa predkladá na rokovanie vlády Slovenskej republiky na základe uznesenia vlády SR č. 1223 do dňa 17. 12. 2003 k Plánu práce vlády Slovenskej republiky na rok 2004.

Správa komplexne hodnotí činnosť úradu a zameriava sa najmä na:
•	zmeny a vývoj legislatívy v oblasti ochrany hospodárskej súťaže,
•	činnosť úradu pri posudzovaní protisúťažných praktík,
•	činnosť úradu pri posudzovaní koncentrácií,
•	činnosť úradu pri plnení úloh súvisiacich s formulovaním a implementáciou iných politík,
•	iné aktivity úradu.

Súčasťou materiálu je aj stručný popis najvýznamnejších prípadov, ktorými sa úrad zaoberal v oblasti šetrenia a postihovania protisúťažných praktík a kontroly koncentrácií, ako aj popis niektorých aktivít úradu súvisiacich s presadzovaním súťažných princípov do právnych noriem.